

Crna Gora

O P Š T I N A B A R

**Sekretarijat za poljoprivredu i ruralni razvoj**

Sekretarijat za poljoprivredu i ruralni razvoj na osnovu člana 27. Odluke o podsticajima i investiranju u razvoj poljoprivrede ("Sl. list CG-opštinski propisi "br. 46/16), a u skladu sa Budžetom opštine Bar i Planom korišćenja sredstava za podsticanje razvoja poljoprivrede za 2018 godinu, objavljuje:

**JAVNI POZIV**

**za dodjelu podrške aktivnostima za proizvodnju i razvoj maslinarstva za 2018 godinu**

**PREDMET POZIVA**

U okviru podrške aktivnostima za proizvodnju i razvoj maslinarstva za 2018 godinu, korisnik ostvaruje pravo na dodjelu sredstava podsticaja za investicije koje se odnose na podizanje novih zasada maslina, revitalizaciju zasada maslina, nabavku opreme i mehanizacije za unapređenje maslinarstva.

**DEFINICIJA KORISNIKA PODSTICAJNIH SREDSTAVA**

Pravo na podsticaje ostvaruju fizička i pravna lica registrovana za obavljanje poljoprivredne djelatnosti, koja imaju prebivalište, odnosno sjedište na području opštine Bar i koji poljoprivrednu djelatnost obavljaju na teritoriji Opštine Bar.

**PRIHVATLJIVE INVESTICIJE**

Investicije koje se mogu podržati kroz ovaj javni poziv su:

* nabavka sadnog materijala za zasnivanje novih maslinjaka;
* revitalizacija starih maslinjaka i rezidba mladih izboja;
* nabavka mehanizacije i opreme za berbu masline i održavanje maslinjaka (tresači maslina, mreže za berbu maslina, kosačice za održavanje maslinjaka, oprema za rezidbu, i sl.);
* izgradnja, rekonstrukcija, odnosno adaptacija objekata u kojima se nalaze mlinovi za

preradu maslina i proizvodnju maslinovog ulja;

* nabavka opreme za preradu maslina (mlinovi, spremnici za skladištenje ulja, itd);
* nabavka ambalaže za čuvanje većih količina maslinovog ulja, i tamne staklene ambalaže

(flaše) za manje pakovanje i za tržište.

**VISINA PODRŠKE**

Za sve nabrojane podsticaje, Planom korišćenja sredstava opredijeljeno je ukupo **40.000,00** € za 2018 godinu.

Visina podrške je 50 % od ukupno prihvatljivih troškova po investiciji, osim za nabavku sadnog materijala koja iznosi 80%.

Korisnici mogu ostvariti maksimalnu visinu podrške do 10.000 €, u toku godine.

**OPŠTI USLOVI PRIHVATLJIVOSTI**

Pravo na podsticaje, korisnik može ostvariti ako:

- nema neizmirenih poreskih obaveza prema organima lokalne uprave,

- za istu investiciju nije korisnik podrške od Ministarstva poljoprivrede i ruralnog razvoja.

Izgradnja, rekonstrukcija ili adaptacija objekata u kojima se nalaze mlinovi, se ne može podržati na zemljištu ili objektu na kojima su u kat. operatu upisani tereti i ograničenja (hipoteka, zabrana opterećenja, otuđenja i sl.).

Investicije mogu biti prihvaćene za podršku samo ukoliko je pružalac usluga, izvođač radova i dobavljač roba pravno lice registrovano za obavljanje tih djelatnosti.

Sredstvima podsticaja ne nadoknađuju se:

- nabavka korišćene odnosno polovne opreme i mehanizacije,

- troškovi poreza, carine, uvoza, administrativne takse i slični troškovi,

- kupovina i zakup poljoprivrednog zemljišta i postojećih objekata,

- troškovi obrtnih sredstava i operativni troškovi,

- troškovi sopstvenog rada, (zarada,doprinosa).

**SPECIFIČNI KRITERIJUMI PRIHVATLJIVOSTI**

Korisnici moraju posjedovati poljoprivredno zemljište za podizanje zasada maslina.

Korisnik mora imati minimum 50 stabala maslina.

Minimum stabala maslina za revitalizaciju je 25.

Ukoliko je predmet investicije nabavka opreme za preradu maslina, za podršku su prihvatljivi poljoprivredni proizvođači koji imaju minimum 50 stabala maslina u rodu.

Ukoliko je predmet investicije nabavka opreme za proizvodnju ili skladištenje maslinovog ulja, korisnik mora da posjeduje adekvatni objekat za te svrhe.

Ukoliko je predmet investicije rekonstrukcija odnosno adaptacija objekta za proizvodnju i skladištenje maslinovog ulja, uz zahtjev se dostavlja akt nadležnog organa o pravu izvođenja radova i projekat sa detaljnim predmjerom i predračunom planiranih radova, a korisnik mora da bude registrovan u Registru proizvođača maslina i/ili proizvođača maslinovog ulja, najmanje jednu godinu prije objavljivanja Javnog poziva.

Minimalna količina proizvedenog maslinovog ulja za nabavku staklene ambalaže-flaša je 100 litara.

Za nabavku staklene ambalaže potrebno je dostaviti dokaz o izvršenoj analizi ekstra djevičanskog maslinovog ulja.

Ukoliko je predmet investicije nabavka sadnog materijala uz zahtjev se prilaže deklaracija o kvalitetu sadnog materijala.

**POTREBNA DOKUMENTACIJA**

* zahtjev za odobravanje podrške;
* rješenje o registraciji poljoprivrednog gazdinstva koje izdaje Ministarstvo poljoprivrede i ruralnog razvoja;
* dokaz o vlasništvu ili korišćenju zemljišta ( posjedovni list ne stariji od šest mjeseci, ugovor o zakupu, rješenje o nasljeđivanju i dr.);
* fotokopija lične karte podnosioca zahtjeva;
* potvrda da nema neizmirenih poreskih obaveza prema organima lokalne uprave;
* dokaz (račun) o uplati troškova realizovanih poslova, i druge dokaze predviđene specifičnim kriterijumima prihvatljivosti.

**NAČIN PODNOŠENJA ZAHTJEVA**

Obrazac Zahtjeva za dodjelu podrške za proizvodnju i razvoj maslinarstva za 2018 godinu, može se preuzeti u kancelarijama Sekretarijata za poljoprivredu i ruralni razvoj i u Građanskom birou opštine Bar.

Popunjen obrazac zahtjeva i propratnu dokumentaciju dostaviti neposredno u Građanskom birou opštine Bar ili preporučenom poštom na sljedeću adresu:

**Sekretarijat za poljoprivredu i ruralni razvoj**

**zahtjev po Javnom pozivu za dodjelu podrške aktivnostima za proizvodnju i razvoj maslinarstva za 2018godinu**

**Bulevar Revolucije br. 1,**

**85000 BAR**

**Rok** za dostavljanje zahtjeva je **15. oktobar 2018 godine**, odnosno do utroška sredstava opredijeljenih za realizaciju ovog programa.

U slučaju utroška sredstava prije 15. oktobra 2018 godine, Javni poziv će biti zaključen o čemu će proizvođači biti obaviješteni.

**PROCEDURA REALIZACIJE**

Sekretarijat prije odobravanja novčanih podsticaja, obilazi proizvođače koji su dostavili kompletnu dokumentaciju, i uvidom na licu mjesta vrši provjeru podataka i uslova propisanih Odlukom o podsticajima i investiranju u razvoj poljoprivrede i ovim pozivom, i o tome sačinjava zapisnik sa ocjenom i mišljenjem o ispunjavanju uslova za korišćenje novčanih podsticaja.

U slučaju da korisnik ne dozvoli ili spriječi rad Sekretarijata na terenu, te na bilo koji drugi način utiče na njen rad, podneseni zahtjev neće biti odobren.

Na osnovu priložene dokumentacije i uvida na licu mjesta Sekretarijat konstatuje ispunjenost uslova za ostvarivanje prava na podsticajna sredstava i rješenjem odobrava isplatu novčanih podsticaja korisnicima.

Neblagovremene i nepotpune zahtjeve Sekretarijat neće razmatrati.

Obaveze korisnika podrške kao i kaznene mjere u slučaju nepoštovanja istih utvrđene su članom 32 do 35 Odluke o podsticajima i investiranju u razvoj poljoprivrede.

Podnosilac čiji zahtjev ne bude prihvaćen biće obaviješten o razlozima za odbijanje.

Informacije u vezi sa Javnim pozivom mogu se dobiti putem telefona: 069/319-950 i 069/328-282.